Oikeusministeriö
PL 25
00023 Valtioneuvosto

Viite
Lausunto luonnoksesta valtioneuvoston asetukseksi vesitalousasioista 

Länsi- ja Sisä-Suomen aluehallintovirasto esittää seuraavia lisäyksiä ja täsmennyksiä huomioitavaksi vesiasetuksessa: 

		1 § 
Hakemuksessa ja siihen liittyvissä piirustuksissa ja kartoissa on käytettävä valtakunnallista korkeus- ja koordinaattijärjestelmää.
Perustelu:
9 §:sä on edellytetty työkohteita,  rakenteita ja laitteita koskevista piirustuksista yleisesti käytettävää korkeusjärjestelmää, mutta vertailtavuuden vuoksi tulisi koko hakemuksessa käyttää  valtakunnallista yleistä korkeus- ja koordinaattijärjestelmää.
17 §
Tutkimuslupaa olisi voitava hakea laajoissa hankkeissa myös kevennetyllä menettelyllä niin, että ei olisi tarpeen yksilöidä tehtäviä tutkimuksia kiinteistökohtaisesti.
28 §
Epäselvyyksien välttämiseksi  pykälässä on syytä viitata suoraan vesilain asiaomaisiin kohtiin, koska kunnan ympäristönsuojeluviranomaisella on muutakin toimivaltaa ojitusasioissa esimerkiksi yhteisön osalta. 

ympäristölupavastuualueen johtaja	Tarja Savea-Nukala

ympäristöneuvos	Lasse Känsälä

LIITTEET

JAKELU

TIEDOKSI